**Արժանտյո** (ֆր.՝ Argenteuil), կոմունա Փարիզի հյուսիսարևմտյան մասում (քաղաքի կենտրոնից 12 կմ հեռու), Վալ դը Ուազ դեպարտամենտում, յոթ կոմունաներ ընդգրկող համանուն պրեֆեկտուրայի կենտրոն։ Ունենալով 101.300 բնակիչ (2005)՝ Արժանտյոն Փարիզի արվարձաններից երկրորդն է բնակչությամբ Բուլոն-Բիյանկուրից հետո։

Պատմություն
-----------

Հիմնադրվել է 7-րդ դարում ֆրանկների թագավոր Հիլդեբերտ 3-րդի կողմից որպես մենաստան։ Անվան առաջին հիշատակումը՝ Argentoialum (լատին․՝ argentum, արծաթ) վերաբերում է 697 թվականին։ Մենաստանը հայտնի է Պիեռ Աբելարի կյանքում ունեցած իր դերով։ 1544 թվականին Ֆրանսիայի թագավոր Ֆրանցիսկ 1-ինի հրամանով քաղաքի շուրջ սկսեցին կառուցել ամրություններ, իսկ 1567 թվականին հուգենոտները ավերեցին հին մենաստանը։ 18-րդ դարում այստեղ բնակեցվել են ֆրանսիացի արքաների շվեյցարացի գվարդիականները։

19-րդ դարի սկզբին ամրությունները քանդվեցին. փլատակներն ու հողը օգտագործվեցին Սենայի ափերն ամրացնելու համար։ 1832 թվականին Արժանտյոյում կառուցեցին կամուրջ Սենայի վրայով, իսկ 1851 թվականին կառուցված երկաթուղու շնորհիվ քաղաքը դարձել է փարիզցիների հանգստի նորաձև վայր։ Նկարիչ իմպրեսիոնիստները Արժանտյոն հայտնի են դարձրել ողջ աշխարհում։ Քաղաքը և իր մերձակայքը պատկերված են Կլոդ Մոնեի, Գյուստավ Կայբոտի , Օգյուստ Ռենուարի, Ալֆրեդ Սիսլեյի բազմաթիվ կտավներում։

19-րդ դարի վերջերին Արժանտյոյում՝ Սենա գետի ափին, կառուցվեց Ժոլիի մետալուրգիական գործարանը, իսկ Առաջին համաշխարհային պատերազմի ժամանակ քաղաքը դարձավ ավիացիոն արտադրության կենտրոն։ 1921 թվականին քաղաքում կային արդյունաբերական հարյուրավոր գործարաններ։ Երկրորդ համաշխարհային պատերազմի ժամանակ քաղաքի շինությունների 36%-ը ավերվեց օդային ռմբակոծություններից։ Ֆաշիստների օրոք քաղաքում գործել է համակենտրոնացման ճամբար օտարերկրացիների համար։

* «Արժանտյո», Էդուարդ Մանե, 1874, Թուրինի թանգարան, Տուռնե«Արժանտյո», Էդուարդ Մանե, 1874, Թուրինի թանգարան, Տուռնե
* «Սենան Արժանտյոյում», Կլոդ Մոնե, 1874, Նոր պատկերասրահ«Սենան Արժանտյոյում», Կլոդ Մոնե, 1874, Նոր պատկերասրահ
* «Կամուրջ Վիլնև լա Գարենում», Ալֆրեդ Սիսլեյ, 1872, Մետրոպոլիտեն թանգարան«Կամուրջ Վիլնև լա Գարենում», Ալֆրեդ Սիսլեյ, 1872, Մետրոպոլիտեն թանգարան
* «Զբոսանավեր Արժանտյոյում», Էդուարդ Մանե, 1874, Կարդիֆի պետական թանգարան«Զբոսանավեր Արժանտյոյում», Էդուարդ Մանե, 1874, Կարդիֆի պետական թանգարան
* «Նավակներ Արժանտյոյում», Գյուստավ Կայբոտ, 1888, Օրսե թանգարան«Նավակներ Արժանտյոյում», Գյուստավ Կայբոտ, 1888, Օրսե թանգարան

Ծանոթագրություններ
------------------

1. ↑  Code officiel géographique
2. ↑  Populations légales 2021 — The National Institute of Statistics and Economic Studies, 2023.
3. ↑  Base officielle des codes postaux — La Poste, 2018.

Արտաքին հղումներ
----------------

* Պաշտոնական կայք Արխիվացված 2019-10-16 Wayback Machine
* կան Արժանտյոյին վերաբերող մեդիաֆայլեր

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արժանտյո» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames · INSEE |
|  |
| Բառարաններ և հանրագիտարաններ | Բրիտանիկա (11-րդ) · Բրոքհաուսի և Եփրոնի · Բրոքհաուսի և Եփրոնի փոքր · Հանրագիտարանային բառապաշար · Մեծ կատալոնական |
|  |
| Չափորոշչային վերահսկողություն | BNF: 15280373w · GND: 4079821-5 · LCCN: n81089594 · VIAF: 152455318 · WorldCat VIAF: 152455318 |

 |